বিকেল হতেই বাচ্চার চটপটা খাবারের বায়না? চটজলদি বানিয়ে ফেলুন ব্রেড পিৎজা

ওয়েব ডেস্ক: বাড়ির ঝাল খাবার মুখে না তুললেও বাইরের তেলঝাল মশলা (Tasty Food) খাবার খেতে ওস্তাদ খুদেরা। বিকেল হতেই মুখরোচক খাবারের বায়না ধরে তাঁরা। আর বাচ্চাদের হাতে পিৎজা-বার্গার তুলে দিলে তো কথাই নেই! একটা পিসও প্লেটে পড়ে থাকেনা। তবে শুধু বাচ্চারা নয়, বড়দের সামনে রাখলেও এই স্ন্যাক্স (Snacks) নিমিষে উধাও হয়ে যায়। নামীদামী রেস্তোরাঁর পিৎজা খেতে সুস্বাদু হলেও রোজ খাওয়া মোটেই ভাল নয়। সস্তা সস, ময়দা স্বাস্থ্যের পক্ষে ক্ষতিকর (Unhealthy)। কিন্তু এখন মাঝে মধ্যেই মুখে উঠবে এই খাবার। ক্ষতিও হবে না। উপায় কিন্তু আছে! এবার ময়দা ছাড়াই বাড়িতে অল্প উপকরণে বানিয়ে ফেলতে পারেন পাউরুটির পিৎজা (Bread Pizza)। বাড়ির খাবারের স্বাদও পাবেন আবার মাঝে মধ্যে পছন্দের খাবারও থাকবে প্লেটে।

উপকরণ:
পাউরুটির পিৎজা তৈরি করতে লাগবে পাউরুটি, ১০০ গ্রাম চিকেনের ছোট ছোট করে কাটা টুকরো, পিৎজায় দেওয়ার মতো করে কাটা পেঁয়াজ, পিৎজায় দেওয়ার মতো করে কাটা ক্যাপসিকাম, গ্রেট করা চিজ, ১০০ গ্রাম পনির, নুন, মেয়োনিজ ও পিৎজার সস, মাখন, অল্প রসুন কুচি, অল্প চিলি ফ্লেক্স, অল্প অরিগ্যানো, অল্প গোলমরিচ গুঁড়ো।

আরও পড়ুন: পিরিয়ডের সময় এড়িয়ে চলুন স্নান, সাম্প্রতিক সমীক্ষায় বড় তথ্য

পদ্ধতি: নতুন স্বাদের এই ঘরোয়া পিৎজা তৈরি করতে প্রথমে একটা প্যানে ২ চামচ মাখন ও সাদা তেল গরম করতে বসান। এরপর মাখন ও তেলের মিশ্রনে রসুন কুচি দিয়ে ভাজতে থাকুন। এরপর টুকরো করে রাখা চিকেনগুলো দিয়ে ভাজুন। সামান্য জল ছিটিয়ে চিকেন সিদ্ধ করে নিন। এবার কেটে রাখা পেঁয়াজ ও ক্যাপসিকাম দিয়ে ভাজতে থাকুন। এবার আন্দাজ মতো নুন ও গোলমরিচের গুঁড়োও মিশিয়ে নিন।

এবার ২টো পাউরুটির উপর মাখন, মেয়োনিজ ও পিৎজা সস ভাল করে মাখিয়ে নিতে হবে। সাজিয়ে নিন ভেজে রাখা টপিংস। উপর দিয়ে ছড়িয়ে দিন গ্রেট করা চিজ। এরপর পাউরুটি গুলো ৮-৯ মিনিট মাইক্রোওভেনে বেক করে নিতে হবে। মাইক্রোওভেনে না থাকলেও চিন্তা নেই। একটা প্যানে পাউরুটি দুটো বসিয়ে বেশ কয়েক মিনিট ঢাকা দিয়ে নামিয়ে নিন। চিজ গলে গেলেই রেডি পিৎজা। সবশেষে স্বাদ আরও বাড়াতে সামান্য অরিগ্যানো ও চিলি ফ্লেক্স ছড়িয়ে খুদেকে গরম গরম পরিবেশন করুন পিৎজা।

দেখুন অন্য খবর